google/wiki40b huggingface dataset:
कलाई

सामाजिक महत्त्व

धार्मिक अनुष्ठानों में कलाई की सबसे ज़्यादा ज़रूरत होती है। हर पूजा में कलाई में लाल-पीले रंग के कच्चे सूत (मौली) का धागा बाँधा जाता है। इसको कलावा भी कहते हैं। राखी भी कलाई में ही बाँधी जाती है। लेकिन मन की खुशी के लिए इसका उपयोग निराला ही है। खनखनाती काँच की चूड़ियों से सजी कलाई किसे खुश नहीं करती।

व्याधि

कलाई की दुरूह संरचना के कारण इसकी चोट और व्याधि का निवारण करना कठिन है। कम्प्यूटर युग के आगमन से कलाई और हाथों की पीड़ा आम समस्या हो गई है। हाथ और कलाई की चोटों के इलाज और इसके मुआवज़े में कारीगरों को दिए जानेवाले बीमा भुगतानों की राशि का प्रभाव अर्थव्यवस्था पर भी पड़ता है। वाशिंगटन प्रांत में 1987 से 1995 के बीच कारीगरों-मुआवज़ा-अधिकार विषय पर किए गए एक अध्ययन में यह बात सामने आई कि औद्योगिक क्षेत्र के मज़दूरों में कलाई की (मांशपेशियों और हड्डियों) चोटों के लिए दिए गए मुआवज़े की घटनाएँ सबसे अधिक थी और बीमा पर ख़र्च धन का अनुपात लगभग $7,500 था।

रेडियोकार्पेल और मध्यकार्पेल जोड़

कलाई आमतौर पर "रेडियोकार्पेल जोड़" को कहते है। लेकिन, मध्यकार्पेल जोर्नी, प्रमुख जोड़ ना होते हुए भी, प्रमुख जोड़ के अधिकतर कार्यों में सहयोग करता है। कार्पस की दोनों हड्डियों के बीच स्थित रहकर यह उनकी सीमा बनाता है।
हेसिओद

हेसिओद प्राचीन यूनान के कवी थे। ऐसा माना जाता है कि ये ७५० ईसा पूर्व और ६५० ईसा पूर्व के बिच जिंदा थे।
बम्बई हिंदी विद्यापीठ, मुंबई

स्थापना

१२ अक्टूबर सन् १९३८ ई. को मुम्बई नगर में राजबहादुर सिंह ठाकुर, डॉ॰ मोती चन्द्र, श्री भानु कुमार आदि के सहयोग से बम्बई हिन्दी विद्यापीठ की स्थापना हुई। विद्यापीठ का अपना एक मुद्रणालय और विशाल भवन है। प्रथमा, मध्यमा, उत्तमा, भाषारत्न और साहित्य-सुधाकर विद्यापीठ की परीक्षाएँ निर्धारित हैं, जिसकी मान्यता मैट्रिक, इण्टर और बी.ए. के समकक्ष हैं। इसका कार्यक्षेत्र अखिल भारतीय है। प्रतिवर्ष विभिन्न क्षेत्रों में संस्था की ओर से प्रचार-शिविरों एवं सम्मेलनों का आयोजन किया जाता है। विद्यापीठ का मासिक मुख्यपत्र 'भारती' नियमित रूप से प्रकाशित हो रहा है।

वेब साइट

http://www.mhvp.org
आंग्ल-फारसी युद्ध

उत्पत्ति

अंग्रेजो ने अफगानिस्तान में फारसी प्रभाव के विस्तार का विरोध किया क्योंकि इस धारणा के कारण कि फारस रूसियों द्वारा अनावश्यक रूप से प्रभावित था। मध्य एशिया पर फारसी प्रभाव ने ग्रेटर ईरान के निर्माण का कारण बना दिया था; प्रभाव के बारे में जानते हुए, अंग्रेजों ने कभी फारस पर हमला नहीं किया था। फारस के शाही नियंत्रण में 12 से अधिक विदेशी प्रांत थे। उन्होंने 1856 में एक नया प्रयास किया, और 25 अक्टूबर को हेरात को लेने में सफल रहे मौजूदा आंग्ल-फारसी संधि का उल्लंघन। जवाब में, भारत में ब्रिटिश गवर्नर जनरल, लंदन के आदेश पर कार्य करते हुए, 1 नवंबर को फारस के विरुद्ध युद्ध घोषित किया गया था।.
राजेन्द्र प्रसाद मिश्र

राजेन्द्र प्रसाद मिश्र (6अप्रैल 1955) ओड़िया से हिन्दी अनुवाद के लिए जाने जाते हैं। उनका जन्म रायरंगपुर मयूरभंज उड़ीसा में हुआ था। वे अब तक लगभग 84 उड़िया किताबों का हिन्दी अनुवाद कर चुके हैं। उनका फणीश्वरनाथ रेणु तथा गोपीनाथ महंति पर किया गया शोधकार्य भी अत्यंत महत्वपूर्ण माना जाता है।
बंकिमचन्द्र चट्टोपाध्याय

बंकिमचन्द्र चट्टोपाध्याय (बंगाली: বঙ্কিমচন্দ্র চট্টোপাধ্যায়) (२७ जून १८३८ - ८ अप्रैल १८९४) बंगाली के प्रख्यात उपन्यासकार, कवि, गद्यकार और पत्रकार थे। भारत के राष्ट्रीय गीत 'वन्दे मातरम्' उनकी ही रचना है जो भारतीय स्वतंत्रता संग्राम के काल में क्रान्तिकारियों का प्रेरणास्रोत बन गया था। रवीन्द्रनाथ ठाकुर के पूर्ववर्ती बांग्ला साहित्यकारों में उनका अन्यतम स्थान है। 
आधुनिक युग में बंगला साहित्य का उत्थान उन्नीसवीं सदी के मध्य से शुरु हुआ। इसमें राजा राममोहन राय, ईश्वर चन्द्र विद्यासागर, प्यारीचाँद मित्र, माइकल मधुसुदन दत्त, बंकिम चन्द्र चट्टोपाध्याय, रवीन्द्रनाथ ठाकुर ने अग्रणी भूमिका निभायी। इसके पहले बंगाल के साहित्यकार बंगला की जगह संस्कृत या अंग्रेजी में लिखना पसन्द करते थे। बंगला साहित्य में जनमानस तक पैठ बनाने वालों मे शायद बंकिम चन्द्र चट्टोपाध्याय पहले साहित्यकार थे।

जीवनी

बंकिम चन्द्र चट्टोपाध्याय का जन्म उत्तरी चौबीस परगना के कंठालपाड़ा, नैहाटी में एक परंपरागत और समृद्ध बंगाली परिवार में हुआ था। उनकी शिक्षा हुगली कॉलेज और प्रेसीडेंसी कॉलेज, कोलकाता में हुई। १८५७ में उन्होंने बीए पास किया और १८६९ में क़ानून की डिग्री हासिल की। इसके बाद उन्होने सरकारी नौकरी कर ली और १८९१ में सरकारी सेवा से रिटायर हुए। उनका निधन ८ अप्रैल १८९४ में हुआ। प्रेसीडेंसी कालेज से बी. ए. की उपाधि लेनेवाले ये पहले भारतीय थे। शिक्षासमाप्ति के तुरंत बाद डिप्टी मजिस्ट्रेट पद पर इनकी नियुक्ति हो गई। कुछ काल तक बंगाल सरकार के सचिव पद पर भी रहे। रायबहादुर और सी. आई. ई. की उपाधियाँ पाईं।

रचनाएँ

बंकिमचंद्र चटर्जी की पहचान बांग्ला कवि, उपन्यासकार, लेखक और पत्रकार के रूप में है। उनकी प्रथम प्रकाशित रचना राजमोहन्स वाइफ थी। इसकी रचना अंग्रेजी में की गई थी। उनकी पहली प्रकाशित बांग्ला कृति 'दुर्गेशनंदिनी' मार्च १८६५ में छपी थी। यह एक रूमानी रचना है। उनकी अगली रचना का नाम कपालकुंडला (1866) है। इसे उनकी सबसे अधिक रूमानी रचनाओं में से एक माना जाता है। उन्होंने 1872 में मासिक पत्रिका बंगदर्शन का भी प्रकाशन किया। अपनी इस पत्रिका में उन्होंने विषवृक्ष (1873) उपन्यास का क्रमिक रूप से प्रकाशन किया। कृष्णकांतेर विल में चटर्जी ने अंग्रेजी शासकों पर तीखा व्यंग्य किया है।
आनंदमठ (१८८२) राजनीतिक उपन्यास है। इस उपन्यास में उत्तर बंगाल में 1773 के संन्यासी विद्रोह का वर्णन किया गया है। इस पुस्तक में देशभक्ति की भावना है। चटर्जी का अंतिम उपन्यास सीताराम (1886) है। इसमें मुस्लिम सत्ता के प्रति एक हिंदू शासक का विरोध दर्शाया गया है। 
उनके अन्य उपन्यासों में दुर्गेशनंदिनी, मृणालिनी, इंदिरा, राधारानी, कृष्णकांतेर दफ्तर, देवी चौधरानी और मोचीराम गौरेर जीवनचरित शामिल है। उनकी कविताएं ललिता ओ मानस नामक संग्रह में प्रकाशित हुई। उन्होंने धर्म, सामाजिक और समसामायिक मुद्दों पर आधारित कई निबंध भी लिखे।
बंकिमचंद्र के उपन्यासों का भारत की लगभग सभी भाषाओं में अनुवाद किया गया। बांग्ला में सिर्फ बंकिम और शरतचन्द्र चट्टोपाध्याय को यह गौरव हासिल है कि उनकी रचनाएं हिन्दी सहित सभी भारतीय भाषाओं में आज भी चाव से पढ़ी जाती है। लोकप्रियता के मामले में बंकिम और शरद और रवीन्द्र नाथ ठाकुर से भी आगे हैं। बंकिम बहुमुखी प्रतिभा वाले रचनाकार थे। उनके कथा साहित्य के अधिकतर पात्र शहरी मध्यम वर्ग के लोग हैं। इनके पात्र आधुनिक जीवन की त्रासदियों और प्राचीन काल की परंपराओं से जुड़ी दिक्कतों से साथ साथ जूझते हैं। यह समस्या भारत भर के किसी भी प्रांत के शहरी मध्यम वर्ग के समक्ष आती है। लिहाजा मध्यम वर्ग का पाठक बंकिम के उपन्यासों में अपनी छवि देखता है।
अवन्तिपोरा

विवरण

अवन्तिपोरा राष्ट्रीय राजमार्ग 44 (पुराना नाम राष्ट्रीय राजमार्ग 1ए) अनन्तनाग और श्रीनगर के मध्य में पड़ता है। अवन्तिपोरा का नाम राजा अवन्ति वर्मन के नाम पर पड़ा जिन्होंने यहाँ पर अवंती स्वामी मंदिर सहित कई एतेहासिक हिन्दू मन्दिर बनवाये। राजा ललितादित्य द्वारा बनवाए गये मन्दिरों के भी यहाँ अवशेष मिलते हैं। यह सभी मन्दिर भारतीय पुरातत्त्व सर्वेक्षण विभाग द्वारा संरक्षित किये गये हैं।

जनसांख्यिकी

भारत की जनगणना २०११ के अनुसार यहाँ की जनगणना 12,647 है जिसमे 8,982 पुरुष तथा 3,665 महिलाएँ हैं। लिंगानुपात दर केवल 408 है जो कि राज्य दर 889 से काफी कम है।  0-6 वर्ष के मध्य बच्चों की जनसंख्या 1,910 है जो कि नगर की कुल आबादी का 15.10% है तथा इनके मध्य लिंगानुपात दर राज्य दर 862 की तुलना में 760 है।  यहाँ की साक्षरता दर 81.75% है जो कि राज्य दर 67.16% से अधिक है।

एयर फ़ोर्स स्टेशन

अवन्तिपुर एयर फ़ोर्स स्टेशन अवन्तिपोरा के निकट मंगलपोरा कस्बे में स्थित है।
जल संसाधन राज्यमंत्री, भारत सरकार

जल संसाधन राज्यमंत्री, भारत सरकार भारत सरकार में एक राज्य मंत्री हैं।
ज़ैद हामिद

ज़ैद हामिद एक पाकिस्तानी टीवी होस्ट और रीजनीतिक टीकाकार हैं। इन्होने कई बार पाकिस्तान को अस्थिर करने में भारतीय, इसराइली और अमेरिकी एजेंटों द्वारा बनाई साजिश को जिम्मेवार कहा है। आर्थिक आतंकवाद के मुद्दे पर उनका बयान पाकिस्तान में पसंद किया गया। इन्होंने करांची के एनइडी विश्वविद्यालय से कंप्यूटर साइंस की पढ़ाई की है।
वो भारतीय प्रधानमंत्री नरेन्द्र मोदी के सुरक्षा सलाहकार अजीत डोभाल के आलोचक रहे हैं। अपने बयानों में वो प्रसिद्ध शायर और १९२० के दशक में पाकिस्तान आन्दोलन के प्रणेताओं में से एक अल्लामा इक़बाल के शेरों का ज़िक्र अक्सर करते हैं।

उनको पाकिस्तान में हर किसी चीज़ पर "पाकिस्तान के ख़िलाफ" और "इस्लाम से ख़िलाफ षड्यंत्र" की आवाज उछालने के कारण आलोचना झेलनी पड़ी है। इसके अलावे जुलाई २०१५ में इनको सउदी अरब ने वहाँ की सरकार की आलोचना के कारण ८ साल कारवास और ११०० कोड़ो की सज़ा भी सुनाई थी।
११९५ ईसा पूर्व

११९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लक्ष्मण झूला

लक्ष्मण झूला ऋषिकेश में गंगा नदी पर बना एक पुल है।

इतिहास

पुरातन कथनानुसार भगवान श्रीराम के अनुज लक्ष्मण ने इसी स्थान पर जूट की रस्सियों के सहारे नदी को पार किया था। स्वामी विशुदानंद की प्रेरणा से कलकत्ता के सेठ सूरजमल झुहानूबला ने यह पुल सन् 1889 में लोहे के मजबूत तारों से बनवाया, इससे पूर्व जूट की रस्सियों का ही पुल था एवं रस्सों के इस पुल पर लोगों को छींके में बिठाकर खींचा जाता था। लेकिन लोहे के तारों से बना यह पुल भी 1924 की बाढ़ में बह गया। इसके बाद मजबूत एवं आकर्षक पुल बनाया गया।

निकटस्थ

इस पुल के पश्चिमी किनारे पर भगवान लक्ष्मण का मंदिर है जबकि इसके दूसरी ओर श्रीराम का मंदिर है। कहा जाता है कि श्रीराम स्वयं इस सुंदर स्थल पर पधारे थे। पुल को पार कर बाईं ओर पैदल रास्ता बदरीनाथ को तथा दायीं ओर स्वर्गाश्रम को जाता है। केदारखंड में इस पुल के नीचे इंद्रकुंड का विवरण है, जो अब प्रत्यक्ष नहीं है।
खरपतवार

(1)          खरपतवार (weed)
(जेथ्रो टूल)(1731) === के अनुसार खरपतवार वे अवांछित पौधे हैं जो किसी स्थान पर बिना ब्वॉय उगते हैं और जिनकी उपस्थित किसान को लाभ की तुलना में हानिकारक अधिक है खरपतवार कहलाते हैं
(2) 
(डॉक्टर बील) === के अनुसार खरपतवार एक पौधा है जो अनचाहे स्थान पर उगता है उसे खरपतवार कहते हैं
प्राकृतिक यूरेनियम

प्राकृतिक यूरेनियम (Natural uranium) से आशय उस यूरेनियम से है जिसमें यूरेनियम के समस्थानिकों का अनुपात वही होता है जो प्रकृति में सामान्यतः पायी जाती है। प्राकृतिक यूरेनियम में भार के अनुसार 0.711% यूरेनियम-235, 99.284% यूरेनियम-238, तथा अत्यन्त कम मात्रा (0.0058%) में यूरेनियम-233 होता है। यदि प्राकृतिक यूरेनियम से उत्पन्न रेडियोसक्रियता की बात करें तो लगभग 2.2% रेडियोसक्रियता यूरेनियम-235 से आती है, 48.6%  यूरेनियम-238 से, और 49.2%  यूरेनियम-234 से।
मुकुल भट्ट

मुकुल भट्ट कश्मीर के यशस्वी विद्वान एवं सिद्ध आचार्य कल्लट के पुत्र थे। राजतरंगिणी के अनुसार भट्ट कल्लट कश्मीर नरेश अवंतिवर्मा के शासनकाल में वर्तमान थे। अवंतिवर्मा का समय सन् ८५७-८८४ ई॰ मान्य है अत: मुकुल भट्ट का समय नवीं शताब्दी का अंतिम चरण और दसवीं का प्रारंभ मान्य होता है। 
मुकुल भट्ट ने 'अभिधावृत्तिमातृका' नाम का ग्रंथ लिखा है जिसमें कुल १५ कारिकाएँ हैं। इन कारिकाओं पर विस्तृत वृत्ति भी मुकुल भट्ट ने ही लिखी है। इस छोटे किंतु महत्वपूर्ण ग्रंथ में वाच्यार्थ (मुख्यार्थ) और लक्ष्यार्थ का तथा अभिधा और लक्षणा मात्र का निरूपण किया गया है। यह निरूपण विस्तृत एवं समीक्षात्मक है। अभिनव भारती में भी मुकुल भट्ट की कारिकाएँ उद्धृत हैं। काव्यप्रकाश में भी यत्र तत्र मुकुल भट्ट के विचार पूर्व पक्ष के रूप में उद्धृत किए गए हैं। उद्भटाचार्य के 'काव्यालंकार सारसंग्रह' पर 'लघुवृत्ति' व्याख्याकार प्रतिहारेंदुराज या इंदुराज ने अपनी व्याख्या के अंतिम पद्य में अपने आचार्य के रूप मे मुकुल भट्ट का गौरव के साथ उल्लेख किया है। यह प्रतिहारेंदुराज कोंकण निवासी था। मुकुल भट्ट द्वारा रचित अन्य कोई ग्रंथ उपलब्ध नहीं है, फिर भी इस छोटे से ग्रंथ 'अभिधावृत्तिमातृका' द्वारा साहित्य क्षेत्र में उनका नाम उल्लेखनीय एवं समादरणीय आचार्यों में परिगणित है।
कैप

कैप (cap) एक विशेष प्रकार की टोपी होती है जिसका आकार ऐसा होता है कि वह सिर के नाप का हो ताकि उसपर ठीक पकड़ से बैठे। कैप के नीचे इसके किनारे पर या तो कोई छज्जा बाहर निकला ही नहीं होता या फिर केवल आँखों के ऊपर ही निकला हुआ होता है। क्रिकेट जैसे कई खेलों में कैप का प्रयोग आम है।
बड़ाबाजार कुमारसभा पुस्तकालय

श्री बडाबाजार कुमारसभा पुस्ताकलय भारत के संस्कृतिक क्षेत्र का एक सुपरिचित नाम है। यह कोलकाता में है। यह मात्र पुस्तकालय या वचनालय ही नहीं है अपितु इसके द्वारा विभिन्न अवसरो पर गोष्ठियों एवं साहित्यिक-सांस्कृतिक कार्यक्रमो का आयोजन किया जाता है। यहाँ से विविध विषयो पर एक दर्जन से अधिक प्रकाशन किये गये हैं। अखिल भारतीय स्तर के दो सम्मानों - विवेकानन्द सेवा सम्मान एवं डॉ॰ हेडगेवर प्रज्ञा सम्मान प्रदान किये जाते हैं। इस संस्था की महिला समिति द्वारा 'प्रावर्तित गीता प्रतियोगिता' ने इसको विशिष्टता प्रदान की है।
इसकी स्थापना 1918 ई0 में हुई थी।
दाठावंस

दाठावंस एक बौद्ध काव्य ग्रन्थ है जिसके रचयिता धम्मकीत्ति (धर्मकीर्ति) हैं। वे लीलावती के शासनकाल में हुए थे। यह ग्रन्थ 'दलदावंस' नामक एक पू्र्व सिंहल इतिहास-ग्रन्थ पर आधारित है।
यह एक मध्यकाल का बौध ग्रन्थ है। यह पालि भाषा में लिखा गया है। इसमें गौतम बुद्ध के दाँत के अवशेष की कहानी का विस्तृत वर्णन है।
तंतुवाद्य

तंतुवाद्य या तंतवाद्य भारतीय संगीत में उन यंत्रों कों कहा जाता है जिनमें तार का प्रयोग हुआ है। प्रमुख तंतुवाद्य हैं सितार, तानपूरा, वीणा आदि।
आवश्यक औषधि

भारत में राष्‍ट्रीय औषधि मूल्‍यन नीति

भारत में राष्‍ट्रीय औषधि मूल्‍यन नीति-2012 की अधिसूचना 7 दिसम्‍बर, 2012 को जारी की गई थी। इसकी व्‍यवस्‍थाओं के अनुसार राष्‍ट्रीय आवश्‍यक औषधि सूची-2011 के अंतर्गत उल्‍लेखित औषधियों के सभी निर्माता/आयातकर्ता मूल्‍य नियंत्रण के दायरे में हैं। इन औषधियों का अधिकतम खुदरा मूल्‍य (एमआरपी) सरकार द्वारा इन औषधियों के लिए अधिसूचित अधिकतम मूल्‍य (स्‍थानीय कर अतिरिक्‍त) के बराबर या उससे कम होगा। राष्‍ट्रीय आवश्‍यक औषधि सूची-2011 में निर्धारित शक्ति और खुराक के आधार पर 614 औषधियों के नुस्‍खे हैं, जो 27 से अधिक उपचारात्‍मक श्रेणियों में हैं और देश की अधिकतर जनसंख्‍या की स्‍वास्‍थ्‍य संबंधी आवश्‍यकताओं के अनुरूप हैं।

औषधि मूल्य नियंत्रण आदेश 2013

भारत सरकार द्वारा अधिसूचित औषधि मूल्य नियंत्रण आदेश 2013 15 जुलाई से प्रभावी हो गया है। इसे 1995 के आदेश के स्थान पर लाया गया है। नये आदेश से राष्ट्रीय औषधि नीति के तहत 348 आवश्यक दवाओं के मूल्यों के नियमन का अधिकार मिल गया है। पहले के आदेश से केवल 74 दवाओं के मूल्यों को नियंत्रित किया गया था।
नीयत

नीयत, (और अलग-अलग शब्द नियाह , निय्या , निय्यत या नियत (अरबी : نیّة) एक इस्लामी तरीक़े का ज़िक्र जिसमें पूरे दिल से अल्लाह (ईश्वर) के लिए किसी अच्छे काम को करने का इरादा कर लेना। 
इब्न रजब की इमाम नब्वी में चालीस हदीसो की तफ़सीर : हदीस #1 के अनुसार , काम इरादों से परखें जाते हैँ : "'उमर इब्न अल-ख़त्ताब ने फ़रमाया की पैगंबर मुहम्मद सल्ल ला लाहु अलैहि वसल्लम ने कहा: कर्म [का फल] सिर्फ़ इरादे है [उसे करने वाले के], और जो जैसा इरादा रखेगा उसके अनुरूप वैसा पाएगा [उपलब्धता] |"
गैलियम नाइट्राइड

गैलियम नाइट्राइड एक अकार्बनिक यौगिक है।
दीनापुर गाँव, अतरौली (अलीगढ़)

भूगोल

दीनापुर प्राचीन एवं प्रसिद्ध गाँव है।यहाँ के लोग काफी मेहनती एवं सरल सहज स्वाभ के हैं।माननीय अरविंद कुमार यादव जी ने श्रेष्ठ बनाने के लिए काफी मेहनत की है। दीनापुर गंगा किनारे पर है। जनपद मुख्यालय लगभग 60km दूरी है। 
== जनसांख्यिकी == 11,0000 सेवा ज्यादा है।
  दीनापुर गाँव गंगा किनारे पर बसा हुआ है।
दीनापुर ग्राम पंचायत मेरे दो छोटे छोटे गाँव और भी है।
अरविंद कुमार यादव एक मशहूर एडवोकेट है। इस गाँव में।

यातायात

जिला मुख्यालय लगभग 60 km  है। 
तहसील 29km  है।

आदर्श स्थल

आदर्श स्थल के लिए।यहाँ एक स्कूल संचालित है।यह श्री रामजीलाल शर्मा आचार्य जी की देखरेख मेरे चलता है।  
गंगा किनारे की पावन पवित्र भूमि है। 
पूर्णतया पकृति का आनंद है।
रुद्रदमन

रुद्रदामन् (r. 130–150) भारत के पश्चिमी क्षत्रप वंश का एक शक राजा था।

परिचय

दक्षिण-पश्चिम के क्षत्रप शासकों में रुद्रदामन् का नाम विशेषतया उल्लेखनीय है। इन शासकों के वैदेशिक होने में संदेह नहीं है, पर 'रुद्रदामन्', 'रुद्रसेन', 'विजयसेन' आदि नामों से प्रतीत होता है कि वे पूर्णतया भारतीय बन गए थे। इसकी पुष्टि उन लेखों से होती है जिनमें इनके द्वारा दिए गए दानों का उल्लेख है। जूनागढ़ के शक संवत् ७२ के लेख से यह विदित होता है कि जनता ने अपनी रक्षा के लिए रुद्रदामन् को महाक्षत्रप पद पर आसीन किया। यह संभव है कि शातकर्णि राजा गोतमीपुत्र के आक्रमण से शकों को बड़ी क्षति पहुँची और वंश की प्रतिष्ठा को उठाने के लिए यह प्रयास किया गया हो। रुद्रदामन ने जनता के अपने प्रति विश्वास का पूर्ण परिचय दिया, जैसा उक्त लेख में उसकी विजयों से प्रतीत होता है। उसने अपने पितामह चष्टन के साथ संयुक्त रूप से राज्य किया था। गौतमीपुत्र शातकर्णि ने शक, यवन तथा पल्हवों का हराया था तथा क्षहरातवंश का उन्मूलन किया था। चष्टन ने क्षति की पूर्ति के लिए मालवों पर विजय प्राप्त की और उज्जयिनी को अपनी राजधानी बनाया। अंधौ लेख के अनुसार शक सं. ५२ में रुद्रदामन् जब अपने पितामह चष्टन के साथ संयुक्त रूप से राज्य कर रहा था उस समय उसका पिता जयदामन् मर चुका था। सं. ५२ और ७२ के बीच रुद्रदामन् ने उन भागों को जीता जिनपर अंध्र शातवाहन शासक गौतमीपुत्र ने पहले अधिकार कर लिया था। इनका क्रमश: उल्लेख उसके जूनागढ़ के लेख में मिलता है। उसने दो बार दक्षिणपति शातकर्णि को पराजित किया पर निकट संबंधी होने के कारण उसका नाश नहीं किया। इस शासक की समानता वाशिष्टीपुत्र श्री शातकर्णि पुत्र पुलुमाइ से की गई है। इसकी सम्राज्ञी, कणेहरी से प्राप्त एक लेख के अनुसार, महक्षत्रप रुद्र (रुद्रदामन्) की पुत्री थी।
जूनागढ़ के लेख में रुद्रदामन् के चौधेयों के साथ युत्र का भी उल्लेख है पर उनके नष्ट होने का प्रमाण नहीं मिलता। इस लेख में इस शासक के प्रशासक कार्यों का भी विवरण है। चन्द्रगुप्त मौर्यकालीन सुदर्शन झील का बाँध भीषण वर्षा के कारण टूट जाने का भी उल्लेख है। रुद्रदामन् के समय में इसकी मरम्मत हुई थी। शक शासक स्वयं बड़ा विद्वान् था और वह विभिन्न विज्ञान, व्याकरण, न्याय, संगीत इत्यादि में पारंगत था। जनता के हित का उसे सदैव ही ध्यान रहता था और इसीलिए उसके शासन में विष्टि (बेगार) तथा प्रव्य (बिना वेतन के कार्य करवाने) इत्यादि की प्रथा न थी। मतिसचिव तथा कर्मसचिव नामक दो प्रकार के पदाधिकारी उसने नियुक्त किए थे।
कनौली गाँव, तिरवा (कन्नौज)

जनसांख्यिकी

Tampo and bus
नज्द

नज्द (अंग्रेज़ी: Najd, अरबी: نجد‎) अरबी प्रायद्वीप के मध्य भाग का नाम है। यह एक पठारी इलाक़ा है।

सीमाएँ

अरबी भाषा में 'नज्द' का मतलब ऊँचा क्षेत्र होता है और यह नाम अरबी प्रायद्वीप के बहुत से ऊँचे क्षेत्रों के लिए प्रयोग किया जाता था। लेकिन इनमें सबसे जाना-माना इस प्रायद्वीप के बीच का भूभाग है जिसके पश्चिम में हिजाज़ और येमेन के पहाड़, पूर्व में बहरीन का ऐतिहासिक इलाक़ा और उत्तर में इराक़ और सीरिया स्थित हैं।
मध्यकालीन मुस्लिम भूगोलशास्त्री हिजाज़ और नज्द प्रदेशों के बीच की सीमा पर बहुत विवाद किया करते थे लेकिन आमतौर पर यह सरहद वहीं समझी जाती है जहाँ पश्चिमी पहाड़ और लावा की चट्टानें पूर्व की ओर ढलान शुरू करती हैं। नज्द की पूर्वी सरहद अल-दहना रेगिस्तान के लाल रेतीले टीलों में मानी जाती है जो आधुनिक रियाध शहर से १०० किमी पूर्व में हैं। नज्द की दक्षिण सीमा रुब अल-ख़ाली के रेगिस्तान में मानी जाती है। नज्द की उत्तरी सीमा को लेकर हमेशा मतभेद रहा है। इस्लाम के शुरू होने पर यह फ़ुरात नदी के पास मानी जाती थी जहाँ ईरान के सासानी साम्राज्य ने अपने राज्य की सुरक्षा की कोशिश करते हुए इराक़ और अरबी प्रायद्वीप के बीच 'ख़ुसरो की दीवारें' बनवाई थी। आधुनिक प्रयोग में 'अल-यमामा' का क्षेत्र नज्द का हिस्सा माना जाता है, हालांकि पहले ज़माने में यह नज्द से बाहर समझा जाता था।
१५०३ ईसा पूर्व

१५०३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५०३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
परेश बरुआ

परेश बरुआ एक राजनीतिक कार्यकर्ता, गुरिल्ला नेता और यूनाइटेड लिबरेशन फ्रंट ऑफ असम ( उल्फा ) की सैन्य इकाई का प्रमुख और उपाध्यक्ष है।  भारत से असम राज्य को अलग करने की चाह रखने के कारण वह अपने सहयोगियों द्वारा परेश असोम के नाम से भी जाना जाता है।  इसके कुछ अन्य छद्म नाम भी , कमरुज्जमाँ खान, नूरुज़्ज़मान और ज़मान भाई।  उल्फा एक अलगाववादी संगठन है जो लंबे समय से भारत से असम की स्वतंत्रता के लिए सशस्त्र संघर्ष चला रहा है।

प्रारंभिक जीवन और परिवार

परेश बरुआ का जन्म 1957 में भारत के असम के भरिगांव के जारचाकली गाँव में हुआ था। वह कम उम्र में एक फुटबॉल खिलाड़ी था। वह डिब्रूगढ़ जिले के लिए और बाद में डिब्रूगढ़ विश्वविद्यालय में फुटबॉल खेला करता था। बाद में, उसने रेलवे में काम करना शुरू किया और 1978 से 1982 तक काम किया। वह देबिरगर रेलवे फुटबॉल टीम में फुल-बाक के रूप में खेलता थे। उन्होंने कुछ समय के लिए दुलियाज़िया में वेल इंडिया लिमिटेड में भी काम किया। उसने बॉबी भुइयां बरुआ  से शादी की और उनके दो बच्चे हैं; तसीम खान और आकाश खान  एक अन्य स्रोत के अनुसार, उनका बड़ा बेटा तहसन अंकुर खान सुनेल है।
अनुपलब्धि

भारतीय दर्शन के सन्दर्भ में, अनुपलब्धि या अभावप्रमाण एक प्रमाण है। इसे पूर्वमीमांसा में कुमारिल भट्ट सम्प्र्दाय ने एक प्रमाण माना है। पूर्वमीमांसा ने इसके अतिरिक्त पाँच अन्य प्रमाण माने हैं, जो ये हैं- प्रत्यक्ष, अनुमान, शब्द, उपमान, ('comparison' या analogy) तथा अर्थापत्ति ('presumption')
2015 इंडियन प्रीमियर लीग

नीलामी

फ्रेंचाइजी की नीलामी में जाने से पहले आईपीएल सीजन ८ के लिए १२३ खिलाड़ियों को बरकरार रखा था। १६ फ़रवरी २०१५ को कोलकाता में आयोजित नीलामी में युवराज सिंह को १६ करोड़ में देल्ही डेयरडेविल्स ने खरीदा। कुल ६७ खिलाड़ियों की नीलामी की गई।

स्थान

यह आईपीएल १२ स्थानों पर खेला गया। इस आईपीएल का फाइनल कोलकाता में २४ मई २०१५ को खेला गया।
मनु भाकर

निजी जीवन

मनु का जन्म हरियाणा में हुआ और वर्तमान में झज्जर जिला के अंतर्गत आने वाला गोरिया गांव उनका निवास स्थान है। १६ वर्षीय मनु वर्तमान में ११वीं कक्षा की छात्रा हैंं।

खेल जीवन और उपलब्धियाँ

मनु भाकर ने मैक्सिको मेंं आईएसएसएफ विश्व कप १० मीटर एयर पिस्टल स्पर्धा में स्वर्ण पदक प्राप्त किया।
भाकर ने ३८८/४०० का स्कोर करके 2018 राष्ट्रमण्डल खेल के १० मी॰ एयर पिस्टल स्पर्धा के फाइनल के लिये क्वालीफाई किया। इस स्पर्धा के फाइनल में उन्होंने २४०.९ अंकों के साथ राष्ट्रमण्डल खेलों का नया कीर्तिमान बनाया तथा स्वर्ण पदक अपने नाम किया।
स्पर्शरेखा समलंब

स्पर्शरेखा समलंब(Tangential trapezoid/Trapezium) ज्यामिति की एक आकृति है।

परिभाषा

वृत्त की स्पर्श रेखाओं से बने समलंब को स्पर्शरेखा समलंब कहते हैं। इसे यूक्लीडियन ज्यामिति में किसी वृत्त की स्पर्श रेखाओं से बने चतुर्भुज को परिगत समलम्ब कहते हैं।
सुन्दरवती (सिंहासन बत्तीसी)

पन्द्रहवीं पुतली की कथा इस प्रकार है- राजा विक्रमादित्य के शासन काल में उज्जैन राज्य की समृद्धि आकाश छूने लगी थी। व्यापारियों का व्यापार अपने देश तक ही सीमित नहीं था, बल्कि दूर के देशों तक फैला हुआ था। उन दिनों एक सेठ हुआ जिसका नाम पन्नालाल था। वह बड़ा ही दयालु तथा परोपकारी था। चारों ओर उसका यश था। वह दीन-दुखियों की सहायता के लिए सतत तैयार रहता था। उसका पुत्र था हीरालाल, जो पिता की तरह ही नेक और अच्छे गुणों वाला था। वह जब विवाह योग्य हुआ, तो पन्नालाल अच्छे रिश्तों की तलाश करने लगा। एक दिन एक ब्राह्मण ने उसे बताया कि समुद्र पार एक नामी व्यापारी है जिसकी कन्या बहुत ही सुशील तथा गुणवती है।
पन्नालाल ने फौरन उसे आने-जाने का खर्च देकर कन्या पक्ष वालों के यहाँ रिश्ता पक्का करने के लिए भेजा। कन्या के पिता को रिश्ता पसंद आया और उनकी शादी पक्की कर दी गई। विवाह का दिन जब समीप आया, तो मूसलाधार बारिश होने लगी। नदी-नाले जल से भर गए और द्वीप तक पहुँचने का मार्ग अवरुद्ध हो गया। बहुत लम्बा एक मार्ग था, मगर उससे विवाह की तिथि तक पहुँचना असम्भव था। सेठ पन्नालाल के लिए यह बिल्कुल अप्रत्याशित हुआ। इस स्थिति के लिए वह तैयार नहीं था, इसलिए बेचैन हो गया। उसने सोचा कि शादी की सारी तैयारी कन्या पक्ष वाले कर लेंगे और किसी कारण बारात नहीं पहुँची, तो उसको ताने सुनने पड़ेगे और जगहँसाई होगी।
जब कोई हल नहीं सूझा, तो विवाह तय कराने वाले ब्राह्मण ने सुझाव दिया कि वह अपनी समस्या राजा विक्रमादित्य के समक्ष रखे। उनके अस्तबल में पवन वेग से उड़ने वाला रथ है और उसमें प्रयुक्त होने वाले घोड़े हैं। उस रथ पर आठ-दस लोग वर सहित चले जाएँगे और विवाह का कार्य शुरु हो जाएगा। बाकी लोग लम्बे रास्ते से होकर बाद में सम्मिलित हो जाएँगे। सेठ पन्नालाल तुरन्त राजा के पास पहुँचा और अपनी समस्या बताकर हिचकिचाते हुए रथ की माँग की। विक्रम ने मुस्कराकर कहा कि राजा की हर चीज़ प्रजा के हित की रक्षा के लिए होती है और उन्होंने अस्तबल के प्रबन्धक को बुलाकर तत्काल उसे घोड़े सहित वह रथ दिलवा दिया।
प्रसन्नता के मारे पन्नालाल को नहीं सूझा कि विक्रम को कैसे धन्यवाद दे। जब वह रथ और घोड़े सहित चला गया, तो विक्रम को चिन्ता हुई कि जिस काम के लिए सेठ ने रथ लिया है, कहीं वह कार्य भीषण वर्षा की वजह से बाधित न हो जाए। उन्होंने माँ काली द्वारा प्रदत्त बेतालों का स्मरण किया और उन्हें सकुशल वर को विवाह स्थल तक ले जाने तथा विवाह सम्पन्न कराने की आज्ञा दी। जब वर वाला रथ पवन वेग से दौड़ने को तैयार हुआ, तो दोनों बेताल छाया की तरह रथ के साथ चल पड़े। यात्रा के मध्य में सेठ ने देखा कि रास्ता कहीं भी नहीं दिख रहा है, चारों ओर पानी ही पानी है तो उसकी चिन्ता बहुत बढ़ गई। उसे सूझ नहीं रहा था क्या किया जाए। तभी अविश्वसनीय घटना घटी। घोड़ों सहित रथ ज़मीन के ऊपर उड़ने लगा।
रथ जल के ऊपर ही ऊपर उड़ता हुआ निश्चित दिशा में बढ़ रहा था। दरअसल बेतालों ने उसे थाम रखा था और विवाह स्थल की ओर उड़े जा रहे थे। निश्चित मुहू में सेठ के पुत्र का विवाह सम्पन्न हो गया। कन्या को साथ लेकर जब सेठ पन्नालाल उज्जैन लौटा, तो घर के बदले सीधा राजदरबार गया। विक्रमादित्य ने वर-वधु को आशीर्वाद दिया। सेठ पन्नालाल घोड़े और रथ की प्रशंसा में ही खोया रहा। राजा विक्रमादित्य उसका आशय समझ गए और उन्होंने अश्व तथा रथ उसे उपहार स्वरुप दे दिया।